Príloha č. 5 k vyhláške č. ................./2003 Z. z.

ZÁKLADNÉ PRINCÍPY STANOVENIA REFERENČNÝCH PODMIENOK

Určenie referenčných podmienok pre typy útvarov povrchovej vody :

a)	pre každý typ útvaru povrchovej vody sa ustanovia hydromorfologické a fyzikálno-chemické podmienky, špecifické pre daný typ a reprezentujúce hodnoty hydromorfologických a fyzikálno-chemických prvkov kvality pre daný typ s veľmi dobrým ekologickým stavom. Ustanovia sa typovo-špecifické biologické referenčné podmienky  reprezentujúce hodnoty biologických prvkov kvality pre daný typ povrchového vodného útvaru s veľmi dobrým ekologickým stavom; 
b)	hodnoty ekologického potenciálu pre výrazne zmenené, alebo umelé útvary povrchovej vody sa bude preverovať každých 6 rokov;
c)	typovo špecifické referenčné podmienky (odseky (a) a (b)) a typovo špecifické referenčné biologické podmienky môžu byť priestorovo založené, alebo určené modelovaním,  alebo kombináciou týchto postupov. Odborné posúdenie môže byť  použité v prípade, ak nie je možné použiť vyššie uvedené metódy;
d)	pri definovaní veľmi dobrého ekologického stavu vo vzťahu ku koncentráciám špecifických znečisťujúcich látok (podľa prílohy č.1 zákona a prioritných látok) sa za medze stanovení považujú tie, ktoré je možné dosiahnuť metódami dostupnými v čase, keď sa špecifické podmienky pre daný typ určujú;
e)	pre priestorovo založené biologické referenčné podmienky bude spracovaná referenčná sieť pre každý typ útvaru povrchovej vody. Sieť bude obsahovať dostatočný počet miest s veľmi dobrým stavom, aby sa zabezpečila dostatočná úroveň spoľahlivosti hodnôt pre referenčné podmienky pri danej premenlivosti hodnôt prvkov kvality zodpovedajúcich veľmi dobrému ekologickému stavu tohoto typu útvaru povrchových vôd a metódam modelovania, ktoré sa majú použiť podľa odseku (c, e);
f)	typovo špecifické biologické referenčné podmienky založené na modelovaní môžu byť odvodené pomocou prognostických modelov, alebo retrospektívnych metód. Tieto metódy majú využívať historické, paleologické a iné dostupné údaje a poskytovať dostatočnú úroveň spoľahlivosti hodnôt pre referenčné podmienky, aby sa zabezpečilo, že takto odvodené podmienky sú konzistentné a platné pre každý typ útvaru povrchovej vody;
g)	v prípade, že nie je možné určiť spoľahlivé typovo špecifické referenčné podmienky pre niektorý prvok kvality daného  typu útvaru povrchovej vody kvôli vysokej miere prirodzenej premenlivosti tohoto prvku, ktorá nie je spôsobená len sezónnymi zmenami, potom sa tento prvok môže vylúčiť z hodnotenia ekologického stavu tohto  typu útvaru povrchovej vody. Za takýchto okolností sa dôvody pre vylúčenie uvedú v  pláne manažmentu povodia.